**Ministru kabineta rīkojuma projekta “Grozījumi Ceļu satiksmes drošības plānā 2017.–2020.gadam” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta rīkojuma projekta “Grozījumi Ceļu satiksmes drošības plānā 2017.–2020.gadam” (turpmāk – rīkojuma projekts) mērķis ir veikt nepieciešamos grozījumus Ceļu satiksmes drošības plānā 2017.-2020.gadam (turpmāk – plāns), iekļaujot tajā jaunus uzdevumus. Rīkojuma projekts stāsies spēkā pēc tā apstiprināšanas Ministru kabinetā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Satiksmes ministrijas iniciatīva;  Ministru kabineta 2014.gada 2.decembra noteikumu Nr.737 „Attīstības plānošanas dokumentu izstrādes un ietekmes izvērtēšanas noteikumi” 40. un 44.punkts;  Valsts kontroles 2017.gada 22.decembra revīzijas ziņojums Nr.2.4.1.-19/2016 “Vai ceļu satiksmes drošības politika tiek plānota un īstenota efektīvi?” |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta 2017.gada 4.aprīļa rīkojumu Nr.180 “Par Ceļu satiksmes drošības plānu 2017.-2020. gadam” ir apstiprināts plāns.  Satiksmes ministrija ir sagatavojusi informatīvā ziņojuma projektu “Informatīvais ziņojums “Ceļu satiksmes drošības plāna 2017.-2020.gadam starpposma ietekmes izvērtējums”” (turpmāk – informatīvais ziņojums). Ar rīkojuma projektu plānots veikt šādus grozījumus plānā:  - papildināt plānā lietotos saīsinājumus ar saīsinājumu “ATD – valsts sabiedrība ar ierobežotu atbildību Autotransporta direkcija”, ņemot vērā, ka 3.sadaļas “Rīcības virzienu apraksts” rīcības virziens “3.2.2. Informatīvās kampaņas par ceļu satiksmes drošību” tiek papildināts ar 14.uzdevumu, kurā kā atbildīgā institūcija tiek noteikta Autotransporta direkcija;  - papildināt plānā lietotos saīsinājumus ar saīsinājumu “VTEB Valsts tiesu ekspertīžu birojs”, ņemot vērā, ka 3.sadaļas “Rīcības virzienu apraksts” rīcības virziens “”3.1.1. Pētnieciskie pasākumi par ceļu satiksmes drošību Latvijā” tiek papildināts ar 1.1 uzdevumu un rīcības virziens “3.1.4. Preventīvie pasākumi ceļu satiksmes dalībnieku kontrolei” tiek papildināts ar 23.1 uzdevumu, un rīcības virziens “3.3.1. Valsts autoceļu infrastruktūras uzlabošana” tiek papildināts ar 3.1 uzdevumu, kuros kā līdzatbildīgā institūcija tiek noteikts Valsts tiesu ekspertīžu birojs;  - papildināt plāna sadaļā “Lietotie saīsinājumi” saīsinājumu “OCTA likums Obligātās civiltiesiskās atbildības apdrošināšana” ar atsauci par apdrošinātāju veiktajiem maksājumiem ceļu satiksmes negadījumu novēršanas pasākumu veikšanai un plāna 1.sadaļas “Esošās situācijas raksturojums” 1.3.7.apakšpunktu “Preventīvie pasākumi ceļu satiksmes negadījumu novēršanā” ar pēdējo rindkopu par ceļu satiksmes negadījumu novēršanas pasākumu īstenošanu, lai veicinātu ieinteresēto personu izpratni par izmaksām, kuras apdrošinātājam rodas saistībā ar Sauszemes transportlīdzekļu īpašnieku civiltiesiskās atbildības obligātās apdrošināšanas likuma 17.panta piektās daļas izpildi, jo apdrošinātājs tās ņem vērā, aprēķinot apdrošināšanas prēmiju cenas.  - papildināt 3.sadaļas “Rīcības virzienu apraksts” rīcības virzienu ”3.1.1. Pētnieciskie pasākumi par ceļu satiksmes drošību Latvijā” ar 1.1 uzdevumu “Nodrošināt, ka daļa no OCTA līdzekļiem tiek piešķirti ceļu satiksmes drošības pētījumiem; nodrošināt, ka ceļu satiksmes drošības politikas plānotājiem ir pieejams aktuāls situācijas izvērtējums par būtiskiem ceļu satiksmes drošības riskiem/faktoriem, kas ietekmē satiksmes drošību.” Ceļu satiksmes drošības padomes domnīcas 2019.gada 26.aprīļa sanāksmē Nr.23 tika izskatīts jautājums par pētījumiem ceļu satiksmes drošības jomā un tika panākta vienošanās par šāda pasākuma nepieciešamību (protokola 2.punkts). Jāņem vērā, ka turpmāk satiksmes drošības uzlabošanā būs arvien vairāk jāpievērš uzmanība tam, kādi pasākumi tiek realizēti ceļu satiksmes drošības jomā un kāds ir šo pasākums pienesums (rezultāts) satiksmes drošības uzlabošanā. Jāņem arī vērā, ka pašlaik Latvijas politikas plānotāji, kuru kompetence ir ceļu satiksmes drošības politikas veidošana, galvenokārt izmanto citās valstīs veiktus pētījumus, kuros nevar būtu iekļauta un netiek izvērtēti specifiski Latvijas apstākļi, kas ietekmē ceļu satiksmes drošību. Tādējādi pasākuma mērķis ir paredzēt iespēju, lai politikas plānotājiem pēc nepieciešamības tiktu nodrošināta iespēja izvērtēt īstenoto pasākumu efektivitāti un identificēt jaunus prioritāros pasākumus. Pasākuma pamatojums: Ceļu satiksmes drošības padomes domnīcas 2019.gada 26.aprīļa sanāksmes Nr.23 protokola 2.punkts;  - papildināt 3.sadaļas “Rīcības virzienu apraksts” rīcības virzienu ”3.1.1. Pētnieciskie pasākumi par ceļu satiksmes drošību Latvijā” ar 1.2 uzdevumu “Veikt Ceļu satiksmes drošības plāna 2017.-2020.gadam starpposma ietekmes izvērtējumu un identificēt nepieciešamību un iespējamās politikas prioritātes nākamajam īstermiņa attīstības plānošanas dokumentam ceļu satiksmes drošības jomā laika periodā 2021.-2025.gadam”. Jānorāda, ka 2020.gadā noslēgsies esošā Ceļu satiksmes drošības plāna 2017.-2020.gadam īstenošanas periods, tādēļ ir jāizvērtē esošā plāna ietekme, turklāt jānosaka prioritāri īstenojamie rīcības virzieni un jāveic salīdzinājums dažādu alternatīvo scenāriju ietekmes prognozes uz mērķa izpildi. Minētā informācija ir jāizmanto nākamā īstermiņa politikas plānošanas dokumenta izstrādē laika posmam 2021.-2025.gads. Pasākuma pamatojums: Ceļu satiksmes drošības padomes 2019.gada 28.februāra sēdes protokola 4.1.12.apakšpunkts.  - papildināt 3.sadaļas “Rīcības virzienu apraksts” rīcības virzienu “3.1.3.Informācijas apmaiņas par CSNg uzlabošana” ar 5.1 uzdevumu “Nodrošināt vienotu ceļu satiksmes negadījumos smagi ievainoto personu statistikas datu uzskaiti atbilstoši MAIS3+ prasībām.” Pasākuma pamatojums: Ministru kabineta 2019. gada 25. jūnija sēdes protokola Nr.30 31.§. ) Jāpiemin, ka projekta ieviešanai aprēķinātās izstrādes izmaksas esošo sistēmu paplašināšanai kopā ar tehniskas specifikācijas izstrādi 130 000 *euro* (bez PVN) apmērā ir provizoriskas un precīzi būs nosakāmas pēc detalizētas tehniskās specifikācijas izstrādes. Tāpat sešu mēnešu laikā pēc sistēmas papildinājumu izstrādes ir jānosaka sistēmas uzturēšanas finansējuma apmērs un avots;  - papildināt 3.sadaļas “Rīcības virzienu apraksts” rīcības virzienu “3.1.4. Preventīvie pasākumi ceļu satiksmes dalībnieku kontrolei” ar 23.1 uzdevumu “Izvērtēt lietderību luksofora signāla neievērošanas kontroles tehnisko līdzekļu fiksēšanas pilotprojekta norisei.” Pasākuma pamatojums: Ceļu satiksmes drošības padomes 2019.gada 28.februāra sēdes protokola 4.2.apakšpunkts;  - papildināt 3.sadaļas “Rīcības virzienu apraksts” rīcības virzienu “3.1.6. Grozījumi normatīvajos aktos, lai pilnveidotu TL vadītāju veselības pārbaužu kārtību” ar 30.uzdevumu “Izvērtēt iespēju veikt izmaiņas Transportlīdzekļu un to vadītāju valsts reģistrā, paredzot, ka ārstniecības persona var veikt atzīmi reģistrā par to, ka personai lieto medikamentus, kuru lietošana ir saistīta ar ierobežojumiem autotransporta vadīšanai.” Pasākuma pamatojums: informatīvā ziņojuma 6.tabulas 4.pasākums;  - papildināt 3.sadaļas “Rīcības virzienu apraksts” rīcības virzienu “3.1.6. Grozījumi normatīvajos aktos, lai pilnveidotu TL vadītāju veselības pārbaužu kārtību” ar 31.uzdevumu “Izvērtēt iespēju veikt grozījumus. Ministru kabineta 06.12.2011 noteikumos Nr.940 “Noteikumi par veselības pārbaudēm transportlīdzekļu vadītājiem un personām, kuras vēlas iegūt transportlīdzekļu vadītāju kvalifikāciju, kā arī par pirmstermiņa veselības pārbaudes izdevumu segšanas kārtību”, paredzot, ka ārstniecības personai, ja radušās pamatotas aizdomas, ka transportlīdzekļa vadītājam ir medicīniskās pretindikācijas transportlīdzekļa vadīšanai, ir tiesības personu nosūtīt uz pirmstermiņa veselības pārbaudi.”. Minētā tiesību norma risinātu situācijas, kad personai, kura ir saņēmusi apliecinošu ģimenes ārsta vai ārstu komisijas sniegto atzinumu par veselības stāvokļa atbilstību vadīt transporta līdzekli un minētā atzinumā noteiktais termiņš ir vēl spēkā, personai neparedzami pasliktinās veselības stāvoklis, radot pretindikācijas transportlīdzekļa vadīšanai. Pasākuma pamatojums: Veselības ministrijas priekšlikums (09.07.2019. atzinums Nr.01-09/2905);  - papildināt 3.sadaļas “Satiksmes dalībnieku izglītošanas pasākumi” rīcības virzienu “3.2.1. Satiksmes dalībnieku izglītošanas pasākumi” ar 5.uzdevumu “Organizēt 4. klašu skolēniem projektu “Mācies un iegūsti velosipēdu vadītāju apliecību savā skolā” par ceļu satiksmes drošības jautājumiem velosipēdu vadītājiem.” Pasākuma pamatojums: Ceļu satiksmes drošības padomes 2019.gada 28.februāra sēdes protokola 4.1.5.7.apakšpunkts;  - papildināt 3.sadaļas “Satiksmes dalībnieku izglītošanas pasākumi” rīcības virzienu “3.2.1. Satiksmes dalībnieku izglītošanas pasākumi” ar 6.uzdevumu “Konkurss topošajiem velosipēdu vadītājiem “Jauno satiksmes dalībnieku forums” 3. – 5. klašu skolēniem.”. Pasākuma pamatojums: Ceļu satiksmes drošības padomes 2019.gada 28.februāra sēdes protokola 4.1.5.8.apakšpunkts;  - papildināt 3.sadaļas “Satiksmes dalībnieku izglītošanas pasākumi” rīcības virzienu “3.2.1. Satiksmes dalībnieku izglītošanas pasākumi” ar 7.uzdevumu “Konkurss topošajiem mopēdu vadītājiem “Gribu būt mobils” 6.- 8. klašu skolēniem un konkurss skolām “Labākā satiksmes drošības skola”. Pasākuma pamatojums: Ceļu satiksmes drošības padomes 2019.gada 28.februāra sēdes protokola 4.1.5.4.apakšpunkts;  - papildināt 3.sadaļas “Satiksmes dalībnieku izglītošanas pasākumi” rīcības virzienu “3.2.1. Satiksmes dalībnieku izglītošanas pasākumi” ar 8.uzdevumu “Konkurss topošajiem autovadītājiem “Gada jaunais autovadītājs”. Pasākuma pamatojums: Ceļu satiksmes drošības padomes 2019.gada 28.februāra sēdes protokola 4.1.5.5.apakšpunkts;  - papildināt 3.sadaļas “Satiksmes dalībnieku izglītošanas pasākumi” rīcības virzienu “3.2.1. Satiksmes dalībnieku izglītošanas pasākumi” ar 9.uzdevumu “Drošas braukšanas konsultāciju organizēšana reģionos un Rīgā.” Pasākuma pamatojums: Ceļu satiksmes drošības padomes 2019.gada 28.februāra sēdes protokola 4.1.5.3.apakšpunkts;  - papildināt 3.sadaļas “Rīcības virzienu apraksts” rīcības virzienu “3.2.2. Informatīvās kampaņas par ceļu satiksmes drošību” ar 14.uzdevumu “Nodrošināt ceļu satiksmes drošības gada balvas pasākumu norisi (pašvaldību konkurss).” Pasākuma pamatojums: Ceļu satiksmes drošības padomes 2019.gada 28.februāra sēdes protokola 4.1.13.apakšpunkts;  - papildināt 3.sadaļas “Rīcības virzienu apraksts” rīcības virzienu “3.2.2. Informatīvās kampaņas par ceļu satiksmes drošību” ar 15.uzdevumu “Informēt ceļu satiksmes dalībniekus par pareizu un atbildīgu rīcību pēc ceļu satiksmes negadījuma (kad izsaukt palīdzību, kad aizpildīt Saskaņoto paziņojumu), lai pēc iespējas ātrāk sniegtu palīdzību cietušajiem, veicinot atlabšanas un ārstēšanās procesu, mazinātu un novērstu ceļu satiksmes negadījuma radītās sekas, neradot papildu bīstamību ceļu satiksmē, kas var radīt vēl smagākas sekas jau ievainotām personām.” Pasākuma pamatojums: informatīvā ziņojuma 6. tabulas 5.pasākums;  - papildināt 3.sadaļas “Rīcības virzienu apraksts” rīcības virzienu “3.2.2. Informatīvās kampaņas par ceļu satiksmes drošību” ar 16.uzdevumu “Realizēt informatīvi izglītojošu satiksmes drošības kampaņu par ceļa horizontālajiem apzīmējumiem, to nozīmi un par bīstamāko manevru veikšanu uz autoceļiem.” Pasākuma pamatojums: Ceļu satiksmes drošības padomes 2019.gada 28.februāra sēdes protokola 4.1.8.1.apakšpunkts;  - papildināt 3.sadaļas “Rīcības virzienu apraksts” rīcības virzienu “3.2.2. Informatīvās kampaņas par ceļu satiksmes drošību” ar 17.uzdevumu “Realizēt informatīvi izglītojošo satiksmes drošības kampaņu par ceļa segumu un braukšanas apstākļiem starpsezonā un ziemā.” Pasākuma pamatojums: Ceļu satiksmes drošības padomes 2019.gada 28.februāra sēdes protokola 4.1.8.2.apakšpunkts;  - papildināt 3.sadaļas “Rīcības virzienu apraksts” rīcības virzienu “3.2.2. Informatīvās kampaņas par ceļu satiksmes drošību” ar 18.uzdevumu “Realizēt informatīvi izglītojošo satiksmes drošības kampaņu par ātruma ietekmi uz CSNg sekām, autovadītāja lēmumiem pie stūres un turpināt kampaņu par manevru veikšanu uz autoceļiem.” Pasākuma pamatojums: LVC priekšlikums, tiks pieteikts izskatīšanai CSDP sēdē;  - papildināt 3.sadaļas “Rīcības virzienu apraksts” rīcības virzienu “3.2.2. Informatīvās kampaņas par ceļu satiksmes drošību” ar 19.uzdevumu “Īstenot informatīvo kampaņu par drošu sabiedriskā transporta izmantošanu skolēniem.” Pasākuma pamatojums: Ceļu satiksmes drošības padomes 2019.gada 28.februāra sēdes protokola 4.1.10.apakšpunkts;  - papildināt 3.sadaļas “Rīcības virzienu apraksts” rīcības virzienu “3.3.1. Valsts autoceļu infrastruktūras uzlabošana” ar 3.1 uzdevumu “Veikt izvērtējumu, kā pielāgot infrastruktūru, lai ierobežotu apdzīšanas manevru apzīmētos krustojumos.” Pasākuma pamatojums: informatīvā ziņojuma 6.tabulas 8.pasākums.;  - papildināt 3.sadaļas “Rīcības virzienu apraksts” rīcības virzienu “3.3.1. Valsts autoceļu infrastruktūras uzlabošana” ar 3.2 uzdevumu “Nodrošināt tehnisko līdzekļu uzstādīšanu autoceļa malā vietā, kur savvaļas dzīvnieki šķērso autoceļu (pilotprojekts).” Pasākuma pamatojums: Ceļu satiksmes drošības padomes 2019.gada 28.februāra sēdes protokola 4.1.9.2.apakšpunkts;  - papildināt 3.sadaļas “Rīcības virzienu apraksts” rīcības virzienu “3.3.1. Valsts autoceļu infrastruktūras uzlabošana” ar 3.3 uzdevumu “Nodrošināt ceļa signālstabiņu uzstādīšanu uz valsts reģionālajiem autoceļiem ar asfaltbetona segumu un diennakts satiksmes intensitāti lielāku par 1000 transportlīdzekļiem diennaktī.” Pasākuma pamatojums: Ceļu satiksmes drošības padomes 2019.gada 28.februāra sēdes protokola 4.1.9.1.apakšpunkts;  - papildināt 3.sadaļas “Rīcības virzienu apraksts” rīcības virzienu “3.3.1. Valsts autoceļu infrastruktūras uzlabošana” ar 3.4 uzdevumu “Veikt izvērtējumu par iespēju ieviest distances apzīmējumu (prasības standartos un normatīvajos aktos) un realizēt praksē valsts autoceļu tīklā.” Pasākuma pamatojums: informatīvā ziņojuma 6.tabulas 3.pasākums;  - papildināt 3.sadaļas “Rīcības virzienu apraksts” rīcības virzienu “3.3.2. Veloinfrastruktūras un gājēju infrastruktūras uzlabošanas pasākumi” ar 4.1 uzdevumu “Veikt visu valsts autoceļu tīklā esošo gājēju pāreju apsekošanu, lai konstatētu to atbilstību Latvijas standartos un normatīvajos aktos noteiktajām prasībām.” Pasākuma pamatojums: informatīvā ziņojuma 6.tabulas 1.pasākums;  - papildināt 3.sadaļas “Rīcības virzienu apraksts” rīcības virzienu “3.3.2. Veloinfrastruktūras un gājēju infrastruktūras uzlabošanas pasākumi” ar 4.2 uzdevumu “VAS “Latvijas Valsts ceļi” organizēt apmācības atbildīgajām pašvaldības amatpersonām, kas nodarbojas ar satiksmes organizāciju savā pašvaldībā, par prasībām, kādas jāievēro uzstādot un aprīkojot gājēju pārejas atbilstoši satiksmes drošības prasībām.” Lai realizētu šo pasākumu, ir nepieciešama dalības maksa, kas ir plānota tikai faktisko, tiešo izdevumu segšanai. Pasākuma pamatojums: informatīvā ziņojuma 6.tabulas 2.pasākums.  Papildus pasākumu īstenošanai ir nepieciešami līdzekļi 1 846 209 *euro* apmērā no līdzekļiem, ko apdrošinātāji iemaksā ceļu satiksmes negadījumu novēršanas pasākumu veikšanai. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, Iekšlietu ministrija, Finanšu ministrija, Veselības ministrija, Izglītības un zinātnes ministrija, Valsts izglītības un satura centrs, Valsts policija, Valsts ugunsdzēsības un glābšanas dienests, Valsts robežsardze, VAS “Ceļu satiksmes drošības direkcija”, VAS “Latvijas Valsts ceļi”, Valsts tiesu ekspertīžu birojs, VSIA “Autotransporta direkcija”, biedrība “Latvijas Transportlīdzekļu apdrošinātāju birojs”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par rīkojuma projektu tā izstrādes stadijā. |
| 2. | Sabiedrības līdzdalība projekta izstrādē | Paziņojums par līdzdalības iespējām tiesību akta izstrādes procesā 2019.gada 12.jūnijā ievietots Satiksmes ministrijas tīmekļa vietnē: <http://www.sam.gov.lv/sm/content/?cat=553> |
| 3. | Sabiedrības līdzdalības rezultāti | Iebildumi un priekšlikumi netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Satiksmes ministrija, Iekšlietu ministrija, Finanšu ministrija, Veselības ministrija, Izglītības un zinātnes ministrija, Valsts izglītības un satura centrs, Valsts policija, Valsts ugunsdzēsības un glābšanas dienests, Valsts robežsardze, VAS “Ceļu satiksmes drošības direkcija”, VAS “Latvijas Valsts ceļi”, Valsts tiesu ekspertīžu birojs, VSIA “Autotransporta direkcija”, biedrība “Latvijas Transportlīdzekļu apdrošinātāju birojs”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde nemainīs pārvaldes funkcijas un institucionālo struktūru.  Jaunas institūcijas veidotas netiks, kā arī esošās institūcijas netiks likvidētas vai reorganizētas.  Rīkojuma projekts tiks realizēts esošo cilvēkresursu ietvaros. |
| 3. | Cita informācija | Nav. |

Satiksmes ministrs T. Linkaits

Vīza:

valsts sekretāra p.i. Dž. Innusa